text: Veteranbilsklubber mister medlemmer 
  23 januar 2015 kl. 06.26
  At det kun er gamle mænd, der gider køre i gamle biler kan blive enden for veteranbilsbranchen. Hobbyen med de dyre veteranbiler har ikke fat i de unge og det betyder lukning og medlemsnedgang i mange veteranbilsklubber over hele landet
  Gennemsnitsalderen i veteranbilklubberne er ret høj og ret gråhåret - og når medlemmerne dør, kommer der ikke nye til, oplyser Motorhistorisk Samråd, som er en paraply organistion for veteranbilsklubber i Danmark.
  70-årige Tom Michelsen fra Grindsted kender udmærket billedet af ene ældre mænd bag rattet på de gamle polerede biler. Han er selv en af dem der - i veteranbilssæsonen - kører til træf og udstillinger.
  
  Stadig salg i veteranbiler
  På trods af nedgang i medlemstallet i veteranbilsklubbene bliver der stadig solgt og importeret veteranbiler, men det er ikke nye unge kunder. Det er de ældre mænd, der øger deres samling af gamle biler eller skifter nogle af bilerne ud med endnu ældre eller endnu mere specielle biler, end dem de har i forvejen, oplyser Motorhistorisk Samråd.
  Vi møder Tom Michelsen i Grindsted denne fredag i programmet Naboer kl 15 og 19.55 på TV SYD +
  